pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“บิ๊กอู๋”เร่งขจัดการใช้แรงงานเด็ก ปรับคำสั่งคณะทำงาน ดันสินค้าไทยหลุดบัญชีดำสหรัฐฯ
วันพฤหัสบดีที่ 22 พฤศจิกายน 2561
“บิ๊กอู๋”เร่งขจัดการใช้แรงงานเด็ก ปรับคําสั่งคณะทํางาน ดันสินค้าไทยหลุดบัญชีดําสหรัฐฯ
รมว.แรงงาน ปรับปรุงคําสั่งกระทรวงแรงงาน ตั้งคณะอนุกรรมการพิจารณาแก้ไขปัญหาแรงงานเด็กฯ ให้ดําเนินงานคล่องตัวขึ้น หวังสินค้าไทยหลุดพ้นบัญชีดําสหรัฐฯ
วันที่ 22 พฤศจิกายน 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงานเป็นประธานการประชุมคณะกรรมการระดับชาติเพื่อขจัดการใช้แรงงานเด็กในรูปแบบที่เลวร้าย ณ ห้องประชุม ศ.นิคม จันทรวิทุร ชั้น 5 อาคารกระทรวงแรงงาน โดยที่ประชุมได้รับทราบ รายงานสถานการณ์เกี่ยวกับการขจัดการใช้แรงงานเด็กในรูปแบบที่เลวร้ายที่สุด ประจําปี พ.ศ.2560 ซึ่งกระทรวงแรงงานสหรัฐอเมริกาได้ประเมินระดับผลการดําเนินงานของรัฐบาลในปี 2560 ให้ประเทศไทยมีความก้าวหน้ามาก (Significant Advancement) ซึ่งเป็น 1 ใน 17 ประเทศ จาก 132 ประเทศ และยังเป็น 1 ใน 5 ของประเทศอาเซียน อย่างไรก็ตามกระทรวงแรงงานยังคงมีนโยบายและเป้าหมายที่จะให้หน่วยงานที่เกี่ยวข้องได้ดําเนินการอย่างต่อเนื่อง โดยกําหนดเป็นนโยบายเน้นหนัก ไม่ให้มีการใช้แรงงานเด็กอายุต่ํากว่า 15 ปี และบังคับใช้กฎหมายอย่างเข้มงวด โดยมีเป้าหมายให้ประเทศไทยคงรักษาอันดับ Significant Advancement รายงานการถอดสินค้าไทยออกจากบัญชีรายชื่อที่มีเหตุผลเชื่อได้ว่าผลิตโดยการใช้แรงงานเด็ก แรงงานบังคับ (TVPRA List) และบัญชีรายชื่อสินค้าที่มีการใช้แรงงานเด็กบังคับ หรือแรงงานเด็กขัดหนี้ (EO List) ประจําปี 2560 ซึ่งรายงานดังกล่าว มีสินค้าถูกขึ้นบัญชี 148 รายการ จาก 76 ประเทศ สําหรับประเทศไทยมีสินค้า
5 รายการ ได้แก่ อ้อย เครื่องนุ่งห่ม กุ้ง ปลา และสื่อลามก ยังไม่ได้รับการถอดถอนจากบัญชีข้างต้น ทั้งนี้ เนื่องจากกระทรวงแรงงานสหรัฐฯ เชื่อว่าประเทศไทยยังคงมีการใช้แรงงานเด็ก แรงงานบังคับ ในสินค้าที่ถูกกล่าวหา
พล.ต.อ.อดุลย์ฯ กล่าวต่อว่า ที่ประชุมยังได้รับทราบรายงานผลการดําเนินการตามแผนปฏิบัติการเพื่อขจัดการใช้แรงงานเด็กในรูปแบบที่เลวร้ายประจําปี 2561 และการจัดงานวันต่อต้านการใช้แรงงานเด็กโลกในวันที่ 12 มิ.ย.62 การประชุมในวันนี้มีวาระสําคัญในการพิจารณาการปรับปรุงคําสั่งกระทรวงแรงงานที่ 313/2557 ซึ่งจากเดิมที่มีโครงสร้างคณะทํางานเพื่อติดตามและรวบรวมข้อมูลการดําเนินงานป้องกันและแก้ไขปัญหาการใช้แรงงานเด็ก แรงงานบังคับ 3 คําสั่ง ได้ปรับปรุงโดยให้รวมกันเป็นคําสั่งเดียวกัน ภายใต้ชื่อ คณะอนุกรรมการพิจารณาแก้ไขปัญหาแรงงานเด็ก แรงงานบังคับ แรงงานเด็กบังคับหรือแรงงานเด็กขัดหนี้ เพื่อการถอดสินค้าอ้อย เครื่องนุ่งห่ม กุ้งและปลา ออกจากบัญชีรายชื่อที่ถูกกล่าวหา เพื่อให้การดําเนินงานเกิดความคล่องตัวมากยิ่งขึ้น
นอกจากนี้ ที่ประชุมยังรายงานความคืบหน้าการจัดทําข้อมูลเพื่อตอบข้อคําถามเกี่ยวกับรายงานสถานการณ์และการขจัดการใช้แรงงานเด็กในรูปแบบที่เลวร้าย (TDA Report) ประจําปี 2561 ซึ่งขณะนี้อยู่ในขั้นตอนการส่งหนังสือแจ้งไปยังหน่วยงานที่เกี่ยวข้องจัดทําข้อมูลรายงานมายังกระทรวงแรงงาน เพื่อจะได้รวบรวมข้อมูลจัดทําแปลเสนอกระทรวงการต่างประเทศและรายงานกระทรวงแรงงานสหรัฐฯ ต่อไป
--------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
22 พฤศจิกายน 2561
รัฐบาลไทย-ข่าวทำเนียบรัฐบาล-พิธีลงนามปฏิญญาร่วมระหว่างองค์การพัฒนาอุตสาหกรรมแห่งสหประชาชาติ และสำนักงานเพื่อการพัฒนาระเบียงเศรษฐกิจพิเศษภาคตะวันออก
วันอังคารที่ 5 กันยายน 2560
พิธีลงนามปฏิญญาร่วมระหว่างองค์การพัฒนาอุตสาหกรรมแห่งสหประชาชาติ และสํานักงานเพื่อการพัฒนาระเบียงเศรษฐกิจพิเศษภาคตะวันออก
รัฐมนตรีว่าการกระทรวงอุตสาหกรรม ให้เกียรติเป็นประธานเปิดในพิธีลงนามประกาศร่วมกันปฏิญญาร่วมระหว่างองค์การพัฒนาอุตสาหกรรมแห่งสหประชาชาติ (UNIDO) และสํานักงานเพื่อการพัฒนาระเบียงเศรษฐกิจพิเศษภาคตะวันออก (สกรศ.) ณ ห้องโถง ชั้น 1 กระทรวงอุตสาหกรรม
เมื่อวันที่ 4กันยายน 2560 นายอุตตม สาวนายน รัฐมนตรีว่าการกระทรวงอุตสาหกรรม ให้เกียรติเป็นประธานเปิด พิธีลงนามประกาศร่วมกันปฏิญญาร่วมระหว่างองค์การพัฒนาอุตสาหกรรมแห่งสหประชาชาติ (UNIDO) และสํานักงานเพื่อการพัฒนาระเบียงเศรษฐกิจพิเศษภาคตะวันออก (สกรศ.) พร้อมด้วย นายทรงศัก สายเชื้อ เอกอัครราชทูต ผู้แทนถาวรไทยประจาสหประชาชาติและองค์การระหว่างประเทศ ณ กรุงเวียนนา และปลัดกระทรวงอุตสาหกรรม นายสมชาย หาญหิรัญ รวมทั้งผู้บริหารระดับสูงของกระทรวงอุตสาหกรรม ให้เกียรติเป็นสักขีพยานณ ห้องโถง ชั้น 1 อาคารสํานักงานปลัดกระทรวงอุตสาหกรรม
องค์การพัฒนาอุตสาหกรรมแห่งสหประชาชาติ (UNIDO) เป็นองค์กรระหว่างประเทศที่มีภารกิจมุ่งเน้นการส่งเสริมการพัฒนาอุตสาหกรรมอยางยั่งยืนในประเทศที่เศรษฐกิจอยูในชวงเปลี่ยนผาน ดังเช่น กรณีของประเทศไทย ที่กาลังอยู่ในระหว่างการขับเคลื่อนภาคอุตสาหกรรมของประเทศไทยให้เป็น อุตสาหกรรม 4.0 อย่างเป็นรูปธรรม
ด้วยเหตุนี้ การร่วมลงนามในปฏิญญาร่วมระหว่างองค์การพัฒนาอุตสาหกรรม แห่งสหประชาชาติ (UNIDO) และสานักงานเพื่อการพัฒนาระเบียงเศรษฐกิจพิเศษภาคตะวันออก (สกรศ.) จึงเกิดขึ้นโดยมีวัตถุประสงค์เพื่อเสริมสร้างความสัมพันธ์และเตรียมการวางแผนการดาเนินงานร่วมกันเพื่อสนับสนุนการกาหนดนโยบายอุตสาหกรรมของประเทศไทย ภายใต้การขับเคลื่อนประเทศไทยไปสู่ ประเทศไทย 4.0 มุ่งเน้นการสนับสนุนการพัฒนาด้านนวัตกรรมที่สามารถสร้างมูลค่าเพิ่มให้กับเศรษฐกิจพื้นฐาน และร่วมเป็นสื่อกลางในการให้ข้อมูลแก่ผู้มีส่วนเกี่ยวข้องกับภาคอุตสาหกรรม เพื่อร่วมกันพัฒนาภาคอุตสาหกรรมที่ยั่งยืนอันจะก่อให้เกิดประโยชน์ทางเศรษฐกิจ การจ้างงาน และสิ่งแวดล้อม ทั้งในระดับประเทศและ ระดับภูมิภาค
ในการนี้ มีการกําหนดขอบเขตความร่วมมือในหลายสาขาด้วยกัน อาทิเช่น อุตสาหกรรม 4.0 นวัตกรรม เทคโนโลยี การเติบโตของเศรษฐกิจอย่างมีส่วนร่วม (Inclusive Growth) และ เมืองอุตสาหกรรม ที่เป็นมิตรกับสิ่งแวดล้อม เป็นต้น
การร่วมลงนามในปฏิญญาร่วมระหว่างองค์การพัฒนาอุตสาหกรรมแห่งสหประชาชาติ (UNIDO) และสํานักงานเพื่อการพัฒนาระเบียงเศรษฐกิจพิเศษภาคตะวันออก (สกรศ.) จะก่อให้เกิดประโยชน์กับการขยายความร่วมมือการวางนโยบายการพัฒนาอุตสาหกรรมและเศรษฐกิจของประเทศไทย อย่างเต็มประสิทธิภาพและยั่งยืนในอนาคต ภายใต้เป้าหมายของการเติบโตที่ทั่วถึง (Inclusive Growth) และการพัฒนาอย่างยั่งยืน (Sustainable Development Goals: SDGs) ไปสู่ระดับนานาชาติ
รัฐบาลไทย-ข่าวทำเนียบรัฐบาล-อาเซียน-จีน กระชับความร่วมมืออย่างรอบด้านตามวิสัยทัศน์ความเป็นหุ้นส่วนทางยุทธศาสตร์ ค.ศ. 2030
วันพุธที่ 6 พฤศจิกายน 2562
อาเซียน-จีน กระชับความร่วมมืออย่างรอบด้านตามวิสัยทัศน์ความเป็นหุ้นส่วนทางยุทธศาสตร์ ค.ศ. 2030
อาเซียน-จีน กระชับความร่วมมืออย่างรอบด้านตามวิสัยทัศน์ความเป็นหุ้นส่วนทางยุทธศาสตร์ ค.ศ. 2030
วันนี้ (3 พฤศจิกายน 2562) เวลา 09.45 น. ณ ห้อง Sapphire 204 ศูนย์แสดงสินค้าและการประชุมอิมแพ็ค เมืองทองธานี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมสุดยอดอาเซียน-จีน ครั้งที่ 22 ภายหลังเสร็จสิ้น ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี กล่าวสรุปสาระสําคัญ ดังนี้
การประชุมสุดยอดอาเซียน-จีน ครั้งที่ 22 มีขึ้นเพื่อร่วมกําหนดทิศทางความสัมพันธ์และความร่วมมือระหว่างอาเซียนกับจีน พร้อมแลกเปลี่ยนข้อคิดเห็นในประเด็นระดับภูมิภาคและระหว่างประเทศที่อยู่ในความสนใจ ร่วมกัน โดยมีประเทศสมาชิก 10 ประเทศอาเซียน และนายกรัฐมนตรีสาธารณรัฐประชาชนจีนเข้าร่วม
นายกรัฐมนตรีกล่าวว่า การประชุมในวันนี้ถือเป็นโอกาสดีที่อาเซียนและจีนจะได้เสริมสร้างความเป็นหุ้นส่วนทางยุทธศาสตร์ให้สูงขึ้นอีกระดับ เพื่อประโยชน์ร่วมกันและของภูมิภาค ความสัมพันธ์ระหว่างอาเซียนกับจีนถือว่ามีพลวัตมากที่สุดประเทศหนึ่ง จากพัฒนาการความสัมพันธ์ใน 10 ปีที่ผ่านมา โดยถือเป็นเสาหลักสําคัญที่ค้ําจุนสันติภาพ เสถียรภาพ ความเจริญรุ่งเรือง และความยั่งยืนของภูมิภาค
ไทยในฐานะประธานอาเซียน หวังที่จะเห็นความสัมพันธ์อาเซียน-จีน เจริญเติบโตยิ่งขึ้นไป เพื่อความผาสุกและผลประโยชน์ของประชาชนทั้งสองฝ่าย ทั้งนี้ อาเซียนชื่นชมจีน สําหรับบทบาทในการส่งเสริมความเป็นแกนกลางของอาเซียนในโครงสร้างสถาปัตยกรรมในภูมิภาคและในการช่วยขับเคลื่อนความร่วมมือด้านความมั่นคง เศรษฐกิจความเชื่อมโยง และความร่วมมือระหว่างประชาชนอย่างแข็งขัน
ในปี 2561 ที่ผ่านมา ครบรอบ 15 ปี ความเป็นหุ้นส่วนยุทธศาสตร์อาเซียนและจีน โดยได้รับรอง “วิสัยทัศน์ความเป็นหุ้นส่วนทางยุทธศาสตร์อาเซียน-จีน ค.ศ. 2030” ที่ถือเป็นแนวทางความสัมพันธ์อย่างรอบด้านระหว่างกัน โดยที่ผ่านมา ทั้งสองฝ่ายได้กระชับความร่วมมือตามวิสัยทัศน์ดังกล่าว เช่น การที่จีนยังคงตําแหน่งคู่ค้าอันดับหนึ่งของอาเซียน และมีเป้าหมายที่จะเพิ่มมูลค่าการค้าและการลงทุนระหว่างกันถึง 1 ล้านล้าน และ 150,000ล้านดอลลาร์สหรัฐ ตามลําดับ ภายในปีหน้า การที่อาเซียนและจีนจะส่งเสริมความเชื่อมโยงระหว่างกัน โดยมีแผนการสร้างความเชื่อมโยงระหว่างแผนแม่บทของอาเซียนในเรื่องนี้ (MPAC 2025) กับ BRI ของจีน รวมถึงการสนับสนุนระบบพหุภาคีนิยมและภูมิภาคนิยม เพื่อส่งเสริมเสถียรภาพและความเจริญรุ่งเรืองในภูมิภาค
โอกาสนี้ นายกรัฐมนตรียังได้เน้นย้ําถึงความสําคัญในการรักษาพลวัตด้านความมั่นคงที่ยั่งยืนระหว่างกัน ซึ่งทั้งสองฝ่ายได้ส่งเสริมความไว้เนื้อเชื่อใจในระดับยุทธศาสตร์ และร่วมมือกันเสริมสร้างโครงสร้างสถาปัตยกรรมในภูมิภาคที่มีอาเซียนเป็นแกนกลาง ผ่านกลไกต่าง ๆ
ในด้านเศรษฐกิจ ไทยให้ความสําคัญกับการส่งเสริมความร่วมมือด้านเศรษฐกิจทางทะเล การสร้างความเชื่อมโยงทางเศรษฐกิจระหว่างอาเซียนกับ Greater Bay Area (GBA) ซึ่งเป็นพื้นที่ที่มีพลวัตทางเศรษฐกิจที่สูง รวมทั้งประสงค์ที่จะเชิญชวนให้อาเซียน จีน และรวมถึงประเทศที่สาม มาลงทุนใน EEC ในภาคตะวันออกของไทย
โดยไทยยินดีที่จะประกาศว่า อาเซียนและจีนกําหนดให้ปี พ.ศ. 2563 เป็น “ปีแห่งความร่วมมือด้านเศรษฐกิจดิจิทัลอาเซียน-จีน” ซึ่งนายกรัฐมนตรีเชื่อมั่นว่า จะช่วยขยายโอกาสทางเศรษฐกิจและการค้า เพื่อความมั่งคั่งของภูมิภาค
รัฐบาลไทย-ข่าวทำเนียบรัฐบาล-ผู้ก่อตั้งและประธานกรรมการบริหารกลุ่มบริษัทอาลีบาบาเข้าเยี่ยมคารวะรองนายกรัฐมนตรี
วันพฤหัสบดีที่ 19 เมษายน 2561
ผู้ก่อตั้งและประธานกรรมการบริหารกลุ่มบริษัทอาลีบาบาเข้าเยี่ยมคารวะรองนายกรัฐมนตรี
ผู้ก่อตั้งและประธานกรรมการบริหารกลุ่มบริษัทอาลีบาบาเข้าเยี่ยมคารวะรองนายกรัฐมนตรี
วันนี้ (19 เมษายน 2561) เวลา 10.00 น. นายแจ็ค หม่า (Jack Ma) ผู้ก่อตั้งและประธานกรรมการบริหารกลุ่มบริษัทอาลีบาบาและคณะผู้บริหาร เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี ในโอกาสเยือนไทย ณ ห้องนารี 2 ตึกนารีสโมสร ทําเนียบรัฐบาล สรุปสาระสําคัญดังนี้
รองนายกรัฐมนตรีและประธานกรรมการบริหารกลุ่มบริษัทอาลีบาบาต่างยินดีที่ได้มาหารือกันอีกครั้ง และยินดีที่การมาเยือนไทยครั้งนี้ของอาลีบาบานับเป็นจุดเริ่มต้นของความร่วมมือและการลงทุนที่เป็นรูปธรรมระหว่างไทยกับกลุ่มบริษัทอาลีบาบาที่จะเพิ่มมากยิ่งขึ้น โดยเฉพาะอย่างยิ่ง การวางแผนลงทุนก่อตั้ง Smart Digital Hub ในพื้นที่ EEC การส่งเสริม SMEs ไทยให้เข้าสู่ระบบ E-commerce ของอาลีบาบาอย่างครบวงจร ประธานกรรมการบริหารกลุ่มบริษัทอาลีบาบายังกล่าวชื่นชมในศักยภาพทางด้านเศรษฐกิจของประเทศไทยที่มีการพัฒนาอย่างมาก จึงหวังว่าทั้งสองฝ่ายจะร่วมมือกันมากขึ้นในอนาคต
รองนายกรัฐมนตรีกล่าวว่า การเข้ามาลงทุนในไทยของอาลีบาบา นอกจากจะช่วยพัฒนาโครงสร้างพื้นฐานที่เกี่ยวกับ E-commerce การพัฒนาระบบการชําระเงินออนไลน์ และส่งเสริมศักยภาพให้แก่ SMEs ในประเทศไทยแล้ว ในอนาคต เมื่อการเชื่อมโยงระหว่างไทยและประเทศเพื่อนบ้านสมบูรณ์มากขึ้น อาลีบาบาจะมีส่วนสําคัญที่จะช่วยพัฒนาเศรษฐกิจของประเทศเพื่อนบ้านของไทยได้อีกด้วย ซึ่งประธานกรรมการบริหารกลุ่มบริษัทอาลีบาบายินดีและเป็นเกียรติอย่างยิ่งที่มีส่วนร่วมในการพัฒนาดังกล่าว
รัฐบาลไทย-ข่าวทำเนียบรัฐบาล-“สาธิต” ชื่นชมมาตรการป้องกันโรคโควิด 19 เข้มในพื้นที่เขตชายแดน จ.ตาก
วันศุกร์ที่ 19 มิถุนายน 2563
“สาธิต” ชื่นชมมาตรการป้องกันโรคโควิด 19 เข้มในพื้นที่เขตชายแดน จ.ตาก
รัฐมนตรีช่วยว่าการกระทรวงสาธารณสุข ลงพื้นที่ จ.ตาก ชื่นชมมาตรการเฝ้าระวังป้องกันและควบคุมโรคโควิด 19 ในพื้นที่เขตชายแดนอย่างเข้มข้น และครอบคลุม 3 ด่าน บก-ธรรมชาติ-อากาศ พร้อมรับมือหากเกิดการระบาดระลอก 2
รัฐมนตรีช่วยว่าการกระทรวงสาธารณสุข ลงพื้นที่ จ.ตาก ชื่นชมมาตรการเฝ้าระวังป้องกันและควบคุมโรคโควิด 19 ในพื้นที่เขตชายแดนอย่างเข้มข้น และครอบคลุม 3 ด่าน บก-ธรรมชาติ-อากาศ พร้อมรับมือหากเกิดการระบาดระลอก 2
วันนี้ (19 มิถุนายน 2563) ที่ศูนย์แสดงสินค้าอําเภอแม่สอด จังหวัดตาก ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายธนิตพล ไชยนันทน์ ที่ปรึกษารัฐมนตรีช่วยว่าการกระทรวงสาธารณสุขและคณะ ลงพื้นที่ติดตามการดําเนินงานตอบโต้โรคติดเชื้อไวรัสโคโรนา 2019 (โควิด 19) พื้นที่เขตเศรษฐกิจพิเศษ และพื้นที่สาธารณสุขชายแดนไทย-เมียนมา
ดร.สาธิตกล่าวว่า กระทรวงสาธารณสุข ให้ความสําคัญกับการเฝ้าระวังและควบคุมโรคโควิด 19 เพื่อป้องกันการแพร่กระจายของเชื้อในวงกว้าง โดยจังหวัดตากซึ่งมีพรมแดนติดต่อกับประเทศเพื่อนบ้าน มีประชาชนเดินทางเข้า-ออก ข้ามแดนเพื่อทําการค้า เศรษฐกิจ และใช้แรงงานเป็นจํานวนมาก รวมทั้งมีศูนย์พักพิงชั่วคราวผู้หนีภัยการสู้รบ (ชายแดนไทย-เมียนมา) จํานวน 3 แห่ง คือศูนย์แม่หละ อ.ท่าสองยาง, ศูนย์อุ้มเปี้ยม อ.พบพระ และศูนย์นุโพ อ.อุ้มผาง รวมมีประชากร 65,887 คน และศูนย์การเรียนรู้ต่างชาติ จํานวน 69 แห่ง มีครูและนักเรียน 12,600 คน จึงทําให้มีโอกาสเสี่ยงสูงในการแพร่ระบาดของโรคโควิด 19 ทั้งนี้ ได้ดําเนินการตามมาตรการ อาทิ จํากัดทางเข้า-ออกพื้นที่ ตั้งจุดตรวจวัดอุณหภูมิ จุดล้างมือ งดกิจกรรมการรวมกลุ่ม จัดสถานที่กักตัวผู้ที่เดินทางมาจากพื้นที่อื่นเป็นเวลา 14 วัน ระบบส่งต่อผู้ป่วยไปยังโรงพยาบาลที่ใกล้ที่สุด ให้ความรู้เรื่องโรคและวิธีการป้องกันโรคโควิด 19 แบบ 3 ภาษา จัดเตรียมพื้นที่สําหรับแยกผู้ป่วยเป็นการชั่วคราว และงดเข้าเรียนในศูนย์การเรียนรู้ฯ
ดร.สาธิตกล่าวต่อว่า ขอชื่นชมการดําเนินงานของบุคลากรทางการแพทย์ อสม. และหน่วยงานทุกภาคส่วน ในช่วงที่เกิดสถานการณ์ระบาดโรคโควิด 19 ที่ผ่านมาจังหวัดตากได้ปฏิบัติตามมาตรการของกระทรวงสาธารณสุข ตั้งแต่การคัดกรองด่านทางเข้าและออก ทั้งทางบก ทางธรรมชาติ และทางอากาศ กักตัวผู้ที่เดินทางมาจากพื้นที่เสี่ยง 14 วัน และติดตามประเมินอาการอย่างต่อเนื่อง จึงทําให้พบผู้ป่วยยืนยันติดเชื้อเพียง 3 รายมาจากต่างประเทศ ผู้ป่วยเข้าข่ายเกณฑ์เฝ้าระวัง จํานวน 131 ราย และติดตามผู้สัมผัสใกล้ชิดได้ครบทุกราย ซึ่งขณะนี้ไม่พบผู้ป่วยยืนยันในพื้นที่เป็นเวลา 57 วันแล้ว ทั้งนี้ ภายหลังมีการปิดจุดผ่านแดนทุกจุด ยกเว้นการนําเข้า-ส่งออก สินค้าอุปโภค บริโภคนั้น เจ้าหน้าที่ยังคงเฝ้าระวังและคัดกรองอย่างต่อเนื่อง
นอกจากนี้ การเตรียมความพร้อมหากเกิดการระบาดในระลอก 2 มีการบริหารทรัพยากรและกําลังคนจัดแบ่งทีม ซึ่งประกอบด้วย สหวิชาชีพ อาทิ แพทย์ พยาบาล นักวิชาการสาธารณสุข ร่วมกับ อสม. ลงพื้นที่คัดกรอง ค้นหา และติดตามผู้สัมผัส เพื่อเฝ้าระวังและควบคุมการแพร่ระบาดของเชื้อโควิด 19 พร้อมทั้งเตรียมเครื่องมือ อุปกรณ์ ยา เวชภัณฑ์ การตรวจทางห้องปฏิบัติการ ห้องความดันลบ และโรงพยาบาลสนาม 2 แห่ง ได้แก่โรงพยาบาลแม่สอด และโรงพยาบาลสมเด็จพระเจ้าตากสินมหาราช ให้เพียงพอและเหมาะสม
******************************** 19 มิถุนายน 2563
*********************************************
รัฐบาลไทย-ข่าวทำเนียบรัฐบาล-นายกรัฐมนตรีพบหารือกับผู้นำพรรคฝ่ายค้านศรีลังกา
วันศุกร์ที่ 13 กรกฎาคม 2561
นายกรัฐมนตรีพบหารือกับผู้นําพรรคฝ่ายค้านศรีลังกา
นายกรัฐมนตรีพบหารือกับผู้นําพรรคฝ่ายค้านศรีลังกา
วันนี้(13 ก.ค. 2561) เวลา 09.20 น. ตามเวลาท้องถิ่น พลเอก ประยุทธ์ จันทร์โอชา นายกรัฐมนตรี พบหารือกับนายราชวโรธยัม สัมพันธัน (Mr. Rajavarothayam Sampanthan) ผู้นําพรรคฝ่ายค้านศรีลังกา ณ โรงแรมแชงกรี-ลา กรุงโคลัมโบ สาธารณรัฐสังคมนิยมประชาธิปไตยศรีลังกา สรุปสาระสําคัญการหารือดังนี้
นายกรัฐมนตรีและผู้นําพรรคฝ่ายค้านศรีลังกาต่างยินดีที่ทั้งสองฝ่ายมีความสัมพันธ์ที่ใกล้ชิดยาวนานและครบรอบ 60 ปี ความสัมพันธ์ทางการทูต เมื่อปี 2558 หวังว่าไทยและศรีลังกาจะพัฒนาความสัมพันธ์ให้ยาวนานและแข็งแกร่งเช่นนี้ต่อไปในอนาคต นายกรัฐมนตรีกล่าวว่า การเดินทางมาเยือนศรีลังกาอย่างเป็นทางการครั้งนี้นับเป็นเกียรติอย่างสูงเพราะจะได้มีโอกาสเข้ากราบสักการะพระธาตุเขี้ยวแก้ว ที่วัดพระธาตุเขี้ยวแก้ว เมืองแคนดี้ ด้านผู้นําพรรคฝ่ายค้านศรีลังกากล่าวแสดงความยินดีที่ได้พบหารือกับนายกรัฐมนตรีในวันนี้ และชื่นชมประเทศไทยที่เป็นพันธมิตรที่สําคัญและมีบทบาทสําคัญอย่างยิ่งต่อการพัฒนาของศรีลังกา
ทั้งสองฝ่ายหารือถึงกระบวนการปรองดองในศรีลังกา โดยนายกรัฐมนตรีเชื่อมั่นว่า หากทุกฝ่ายได้มีส่วนร่วมในกระบวนการพูดคุยจะทําให้สามารถหาทางออกที่ยอมรับร่วมกันได้ ทั้งนี้ ไทยยินดีแลกเปลี่ยนประสบการณ์กับศรีลังกาถึงแนวทางการในการแก้ปัญหาจังหวัดชายแดนภาคใต้ ซึ่งรัฐบาลใช้การพัฒนาเป็นแนวทางสําคัญในการแก้ไขปัญหาในพื้นที่ โดยพัฒนาทั้งด้านการศึกษา โครงสร้างพื้นฐาน และการประกอบอาชีพ ทําให้คนในพื้นที่มีความเป็นอยู่ที่ดีขึ้น นอกจากนี้ รัฐบาลยังได้เปิดเวทีรับฟังความคิดเห็นจากทุกกลุ่มทั้งกลุ่มที่เห็นด้วยและกลุ่มที่เห็นต่าง และเน้นการมีส่วนร่วมของทั้งภาคเอกชนและหน่วยงานในท้องถิ่น
ผู้นําฝ่ายค้านศรีลังกายินดีที่ภาคเอกชนของไทยจากบริษัท Sutech Sugar Industry จะเข้ามาลงทุนในภาคเหนือของศรีลังกา ซึ่งจะส่งเสริมให้เกิดการพัฒนาการผลิตของอุตสาหกรรมน้ําตาลและทรัพยากรบุคคลของศรีลังกา รวมทั้งจะช่วยสร้างอาชีพและรายได้ที่มั่นคงและยั่งยืนให้แก่ชาวศรีลังกา ซึ่งนายกรัฐมนตรียินดีเป็นอย่างยิ่งที่ไทยได้มีส่วนสนับสนุนการพัฒนาเศรษฐกิจและบุคลากรในพื้นที่ดังกล่าว ทั้งนี้ รัฐบาลไทยมีนโยบายสําคัญที่จะให้เป็นประโยชน์ ทั้งแก่ไทยและประเทศพันธมิตรควบคู่กันอย่างสมดุลและยั่งยืน โดยไม่ทิ้งใครไว้เบื้องหลัง
รัฐบาลไทย-ข่าวทำเนียบรัฐบาล-นายกรัฐมนตรีให้สัมภาษณ์แก่สื่อมวลชนกรณีนักฟุตบอลผู้ลี้ภัยชาวบาห์เรน และการดำเนินงานของไทยหลังยุโรปปลดใบเหลือง IUU
วันอังคารที่ 29 มกราคม 2562
นายกรัฐมนตรีให้สัมภาษณ์แก่สื่อมวลชนกรณีนักฟุตบอลผู้ลี้ภัยชาวบาห์เรน และการดําเนินงานของไทยหลังยุโรปปลดใบเหลือง IUU
นายกรัฐมนตรีให้สัมภาษณ์แก่สื่อมวลชนกรณีนักฟุตบอลผู้ลี้ภัยชาวบาห์เรน และการดําเนินงานของไทยหลังยุโรปปลดใบเหลือง IUU
วันนี้ (29 มกราคม 2562) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ให้สัมภาษณ์แก่สื่อมวลชนภายหลังการประชุมคณะรัฐมนตรีกรณีที่เลขาธิการสหพันธ์ฟุตบอลนานาชาติ หรือ ฟีฟ่า ส่งหนังสือถึงนายกรัฐมนตรี เพื่อต้องการให้ทางการไทย ปล่อยตัว นายฮาคีม อัล-อาไรบี นักฟุตบอลผู้ลี้ภัยชาวบาห์เรนซึ่งได้รับสถานะผู้ลี้ภัยในออสเตรเลีย ให้เดินทางไปยังประเทศออสเตรเลีย ว่า กรณีดังกล่าวอยู่ในช่วงดําเนินการตามกระบวนการยุติธรรม ซึ่งเราต้องเคารพกฎหมายไม่สามารถเข้าไปแทรกแซงการทํางานในกระบวนการยุติธรรมได้ เพราะฉะนั้นเจ้าหน้าที่ของไทยจะต้องปฏิบัติตามกฎหมายทุกประการ อย่างไรก็ตาม ประเทศไทยมีความสัมพันธ์ที่ดีกับประเทศบาห์เรน และออสเตรเลีย รวมทั้งสหพันธ์ฟุตบอลนานาชาติ จึงพร้อมให้ความร่วมมือกับทุกฝ่าย
นอกจากนี้ นายกรัฐมนตรีให้สัมภาษณ์เกี่ยวกับการดําเนินงาน หลังจากที่สหภาพยุโรปปลดใบเหลืองการทําการประมงผิดกฎหมาย ขาดการรายงาน และไร้การควบคุม หรือ IUU (Illegal Unreported and Unregulated Fishing) ว่า ได้กําชับหน่วยงานที่เกี่ยวข้องให้ดําเนินงานและปฎิบัติอย่างต่อเนื่อง และจากรายงานข้อมูลรายได้จากสินค้าที่ส่งออกพบว่า มีการส่งออกสินค้าไปยังประเทศในสหภาพยุโรปมากขึ้น ซึ่งมากกว่าในช่วงหลายปีที่ผ่านมา ทั้งนี้ หลายประเทศรวมถึงไทยด้วยต่างก็ต้องปฏิบัติตามกฏระเบียบ IUU ซึ่งจะต้องมีการพิสูจน์ที่มาของสินค้าประมงทั้งหมด อย่างไรก็ดี ในฐานะที่ไทยเป็นประธานอาเซียนในปีนี้ ไทยจะเป็นเจ้าภาพจัด ASEAN IUU Workshop ร่วมกับหน่วยงานที่เกี่ยวข้องกว่า 17 หน่วยงาน เพื่อความรู้และปรับเปลี่ยนทางด้านประมงให้ถูกกฎหมายยิ่งขึ้น
รัฐบาลไทย-ข่าวทำเนียบรัฐบาล-“บิ๊กอู๋”รุกประชาสัมพันธ์ลูกจ้างต่างด้าวในสถานประกอบการเข้าถึงสิทธิแรงงานตาม กม.
วันจันทร์ที่ 29 ตุลาคม 2561
“บิ๊กอู๋”รุกประชาสัมพันธ์ลูกจ้างต่างด้าวในสถานประกอบการเข้าถึงสิทธิแรงงานตาม กม.
รมว.แรงงาน ลงพื้นที่ จ.เชียงราย ตรวจเยี่ยมกิจกรรมประชาสัมพันธ์ให้ความรู้และบริการด้านแรงงานแก่ลูกจ้างในสถานประกอบการ เข้าถึงสิทธิประโยชน์ประกันสังคม กองทุนเงินทดแทน สวัสดิการและคุ้มครองแรงงาน การจ้างงาน และพัฒนาฝีมือแรงงาน
รมว.แรงงาน ลงพื้นที่ จ.เชียงราย ตรวจเยี่ยมกิจกรรมประชาสัมพันธ์ให้ความรู้และบริการด้านแรงงานแก่ลูกจ้างในสถานประกอบการ เข้าถึงสิทธิประโยชน์ประกันสังคม กองทุนเงินทดแทน สวัสดิการและคุ้มครองแรงงาน การจ้างงาน และพัฒนาฝีมือแรงงาน ป้องกันและแก้ไขปัญหาการค้ามนุษย์ด้านแรงงาน สามารถใช้สิทธิของตนเองได้อย่างถูกต้อง
เมื่อวันที่ 28 ตุลาคม 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ตรวจเยี่ยมกิจกรรมประชาสัมพันธ์ให้ความรู้และบริการด้านแรงงานแก่ลูกจ้าง ณ บริษัท ชา 101 จํากัด ต.แม่สลองนอก อ.แม่ฟ้าหลวง จ.เชียงราย ซึ่งเป็นสถานประกอบกิจการเกี่ยวกับการผลิตเครื่องดื่ม ถนอมอาหาร ยาสูบ การบ่ม และการอบใบชา ปัจจุบันมีพนักงาน 49 คน เป็นแรงงานต่างด้าว 3 สัญชาติ 38 คน แรงงานต่างด้าวพื้นที่สูง 6 คน และแรงงานไทย 5 คน โดยรัฐมนตรีว่าการกระทรวงแรงงาน กล่าวว่า ปัจจุบันแรงงานต่างด้าวได้เข้ามามีบทบาทในการจ้างงานในสังคมไทยเป็นจํานวนมาก ซึ่งจําเป็นอย่างยิ่งที่กระทรวงแรงงานจะต้องทําให้แรงงานต่างด้าวรับรู้และเข้าถึงสิทธิประโยชน์ต่างๆ ที่ควรจะได้รับ รวมทั้งเข้าใจกฎหมายประกันสังคม กฎหมายเงินทดแทน กฎหมายแรงงานอื่นๆ ที่เกี่ยวข้องจึงมีการจัดกิจกรรมดังกล่าวขึ้นเพื่อเป็นการสร้างความรับรู้ ความเข้าใจให้กับนายจ้างและลูกจ้างซึ่งเป็นผู้ประกันตน และเป็นการสร้างความเข้มแข็งให้สถานประกอบการทั้งด้านเงินทุน การบริหารจัดการ และการดูแลแรงงานให้มีประสิทธิภาพมากยิ่งขึ้น
สําหรับโครงการให้ความรู้ด้านการประกันสังคมแก่แรงงานต่างด้าว ประจําปี 2561 เป็นการให้ความรู้ในสถานประกอบการที่มีแรงงานต่างด้าวเป็นผู้ประกันตน เพื่อเสริมสร้างความรู้ ความเข้าใจเกี่ยวกับสิทธิประโยชน์ตามกฎหมายประกันสังคม กฎหมายเงินทดแทน ความรู้ด้านสวัสดิการและคุ้มครองแรงงาน การจ้างงานและพัฒนาฝีมือแรงงาน การป้องกันและแก้ไขปัญหาการค้ามนุษย์ด้านแรงงาน
ทั้งนี้ แรงงานต่างด้าวที่ขึ้นทะเบียนในจังหวัดเชียงราย ณ วันที่ 4 ต.ค.61 จํานวน 11,551 คน เป็นแรงงานสัญชาติอื่นๆ 1,320 คน เป็นแรงงานต่างด้าว 3 สัญชาติ (เมียนมา ลาว และกัมพูชา) จํานวน 10,231 คน แบ่งเป็นเมียนมา 9730 คน ลาว 373 คน และกัมพูชา 128 คน สําหรับบริษัท ชา 101 จํากัด มีแรงงานต่างด้าวทั้งหมด 38 คน สัญชาติเมียนมา 37 คน กัมพูชา 1 คน ซึ่งโครงการนี้จะทําให้แรงงานต่างด้าวมีความรู้ ความเข้าใจและสามารถใช้สิทธิที่พึงมีของตนเองได้อย่างถูกต้อง
นอกจากนี้ พลตํารวจเอก อดุลย์ฯ ยังได้มอบของเพื่อเป็นกําลังใจให้แก่ นายนิมิต ยั่วลี อายุ 40 ปี เป็นผู้ประกันตนตามมาตรา 33 ซึ่งทุพพลภาพจากสาเหตุเส้นเลือดในสมองแตก ความดันโลหิตสูง ณ บริษัท ชา 101 จํากัด ตําบลแม่สลองนอก อําเภอแม่ฟ้าหลวง จังหวัดเชียงรายอีกด้วย
--------------------------------------------------
กลุ่มงานโฆษกและการข่าว/
กองเผยแพร่และประชาสัมพันธ์ - ข่าว/
สมภพ ศีลบุตร - ภาพ/
28 ตุลาคม 2561
รัฐบาลไทย-ข่าวทำเนียบรัฐบาล-รัฐมนตรีช่วยฯ สมชาย ร่วมคณะนายกรัฐมนตรี ลงพื้นที่เยี่ยมชมผลิตภัณฑ์ชุมชน พร้อมพบปะประชาชน จ.บึงกาฬ
วันพฤหัสบดีที่ 13 ธันวาคม 2561
รัฐมนตรีช่วยฯ สมชาย ร่วมคณะนายกรัฐมนตรี ลงพื้นที่เยี่ยมชมผลิตภัณฑ์ชุมชน พร้อมพบปะประชาชน จ.บึงกาฬ
นายสมชาย หาญหิรัญ รัฐมนตรีช่วยว่าการกระทรวง  ลงพื้นที่พบปะประชาชน และเยี่ยมผลิตภัณฑ์ชุมชน ในโอกาสการประชุมคณะรัฐมนตรีนอกสถานที่ ครั้งที่ 9/2561 พื้นที่จังหวัดภาคตะวันออกเฉียงเหนือตอนบน 1
จ.บึงกาฬ - เมื่อวันที่ 12 ธันวาคม 2561 นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ร่วมคณะนายกรัฐมนตรี พลเอก ประยุทธ์ จันทร์โอชา ลงพื้นที่พบปะประชาชน และเยี่ยมผลิตภัณฑ์ชุมชน ในโอกาสการประชุมคณะรัฐมนตรีนอกสถานที่ ครั้งที่ 9/2561 พื้นที่จังหวัดภาคตะวันออกเฉียงเหนือตอนบน 1
โดยมี นายนิรัตน์ พงษ์สิทธิถาวร ผู้ว่าราชการจังหวัดบึงกาฬ พร้อมด้วยผู้บริหารส่วนราชการและประชาชน ให้การต้อนรับ พร้อมรายงานผลการดําเนินงานตามนโยบายรัฐบาล ณ สวนสาธารณะหนองบึงกาฬและบึงสวรรค์ อ.เมือง จังหวัดบึงกาฬ
โดยนายกรัฐมนตรี ได้กล่าวถึงมาตรการส่งเสริมและพัฒนาของรัฐบาล เพื่อเพิ่มคุณภาพชีวิตของประชาชนชาวบึงกาฬ พร้อมกันนี้ยังเยี่ยมชมผลการดําเนินงานของภาครัฐและสินค้า? OTOP จ. บึงกาฬ เช่น เกษตรแปลงใหญ่ ข้าวสารครบวงจร การท่องเที่ยวเชิงอนุรักษ์หนองปลิง โครงการคืนถังขยะ โครงการถนนยางพารา เป็นต้น ทั้งนี้ นายกรัฐมนตรียังได้เยี่ยมชมผลิตภัณฑ์จากยางพารา และผลิตภัณฑ์จากหมู่บ้านสะง้อ หมู่บ้าน CIV ที่มีผลิตภัณฑ์ผ้าขาวม้าดาราที่ขึ้นชื่อ โดยเป็นการย้อมผ้าฝ้ายจากโคลนนาคี ซึ่งเป็นโคลนที่ดีที่สุด ให้สีสันที่สวยงามและเป็นธรรมชาติไม่มีสารเคมี โดยได้รับการส่งเสริมจากกระทรวงอุตสาหกรรม?
รัฐบาลไทย-ข่าวทำเนียบรัฐบาล-การช่วยเหลือลูกเรือประมงไทยในอินโดนีเซีย
วันอังคารที่ 23 สิงหาคม 2559
การช่วยเหลือลูกเรือประมงไทยในอินโดนีเซีย
อธิบดีกรมการกงสุล พร้อมคณะผู้แทนจากกระทรวงการพัฒนาสังคมและความมั่นคงของมนุษย์ ได้เข้าพบหารือกับนาย Ekjon Lingga SH รักษาการหัวหน้าตํารวจตรวจคนเข้าเมือง (ตม.) ประจําเกาะอําบน ประเทศอินโดนีเซีย
ในโอกาสนี้ ฝ่ายไทยได้ขอความร่วมมือ ตม. อินโดนีเซีย ให้แจ้งสถานเอกอัครราชทูต ณ กรุงจาการ์ตาหากตรวจพบข้อมูลคนไทยหรือลูกเรือประมงไทยประสบปัญหาตกทุกข์ได้ยากและประสงค์จะขอความช่วยเหลือให้เดินทางกลับประเทศไทย ทั้งนี้ อธิบดีกรมการกงสุลได้เสนอให้จัดระเบียบแรงงานด้านประมงที่จะเดินทางไปทํางานที่ประเทศอินโดนีเซีย โดยลูกเรือควรใช้หนังสือเดินทางเป็นเอกสารประจําตัวคู่กับหนังสือสําคัญคนประจําเรือ (Seaman book) เพื่อความสะดวกรวดเร็วในการตรวจสอบสัญชาติและสถานภาพของลูกเรือประมง รวมทั้งเป็นการเพิ่มมาตรการการป้องกันการปลอมแปลงเอกสารคนประจําเรือ โดย ตม. อินโดนีเซีย ได้เห็นชอบกับฝ่ายไทยในมาตรการดังกล่าว ซึ่งจะช่วยให้การระบุสัญชาติของลูกเรือกระทําได้รวดเร็ว และเป็นการลดขั้นตอนประสานงานเพื่อให้ความช่วยเหลือได้อีกด้วย
ทั้งนี้ ตม. อินโดนีเซียได้นําตัวลูกเรือประมงไทยอีก ๔ รายที่ตกค้างอยู่ที่เกาะอําบน มอบให้สถานเอกอัครราชทูตฯเพื่อส่งตัวกลับประเทศ ซึ่งเจ้าหน้าที่ได้ดําเนินการสอบปากคําและพิสูจน์สัญชาติไทยเป็นที่เรียบร้อย และจะส่งตัวกลับประเทศไทยในโอกาสแรกต่อไป
อนึ่ง กรณีที่ลูกเรือไทยบางรายได้หลบหนีนายจ้างเข้ามาพํานักที่เกาะอําบนเป็นระยะเวลานาน จนกระทั่งมีภริยาและบุตรกับคนพื้นเมืองและร้องขอให้ช่วยเหลือนั้น อธิบดีกรมการกงสุลยืนยันว่าส่วนราชการของไทยและสถานเอกอัครราชทูตฯ พร้อมจะให้ความช่วยเหลือในการออกเอกสารเดินทางที่ถูกต้อง และตรวจลงตราวีซ่าประเภทที่เหมาะสมให้แก่ครอบครัวของลูกเรือประมงไทย เพื่อจะได้สามารถยื่นคําร้องขอเปลี่ยนแปลงสถานภาพครอบครัว รวมทั้งการพํานักอาศัยให้ถูกต้องตามกฎหมายต่อไป ซึ่งฝ่ายอินโดนีเซียได้แสดงความขอบคุณการดําเนินการที่รวดเร็ว และมีประสิทธิภาพของสถานเอกอัครราชทูตฯ ในการประสานงานและตรวจสอบข้อมูลต่าง ๆ หลังจากได้รับแจ้งปัญหาของลูกเรือประมงไทย
นอกจากนี้ คณะผู้แทนจากกระทรวงการต่างประเทศ และกระทรวงการพัฒนาสังคมฯ ได้เข้าพบหารือกับผู้แทนจากองค์กร LAPPAN ซึ่งเป็นองค์กรอิสระท้องถิ่นของอินโดนีเซีย โดยเอกอัครราชทูต ณ กรุงจาการ์ตา และอธิบดีกรมการกงสุลได้ขอความร่วมมือองค์กรว่า หากทราบข้อมูลที่เกี่ยวกับคนไทยประสบปัญหาตกทุกข์ได้ยากที่อินโดนีเซีย ขอให้ประสานงานกับสถานเอกอัครราชทูตฯ เพื่อดําเนินการช่วยเหลือทันที ซึ่งกรมการกงสุลและสถานเอกอัครราชทูตฯ พร้อมที่จะให้การสนับสนุนค่าใช้จ่ายแก่องค์กรเพื่อดําเนินการช่วยเหลือคนไทยที่ประสบปัญหา
อนึ่ง เกี่ยวกับการช่วยเหลือลูกเรือ ๖ ราย ที่สถานเอกอัครราชทูตฯ ดําเนินการมาตั้งแต่วันที่ ๙ กันยายน ๒๕๕๗ นั้น ตม. อินโดนีเซียที่เกาะอําบนได้ให้ความอนุเคราะห์เป็นกรณีพิเศษ โดยได้จัดเตรียมเอกสารที่เกี่ยวข้องของลูกเรือและให้เจ้าหน้าที่คุมตัวบุคคล ๖ คนดังกล่าวส่งมอบให้ฝ่ายไทยตามข้อกฎหมายของอินโดนีเซีย โดยคนไทยทั้งหมดจะเดินทางถึงไทยในวันที่ ๑ ตุลาคม ๒๕๕๗ ซึ่งหน่วยงานที่เกี่ยวข้องจะดําเนินการดูแลคนไทยต่อไป